Ce este păducelul
Este un arbust din familia Rosaceae, cu flori albe și fructe mici, roșii. De la el se recoltează florile, frunzele și fructele. Din ele se prepară ceaiuri, tincturi, extracte uscate și lichide. Toate sunt bogate în flavonoide, polifenoli, uleiuri volatile, vitamine (A, B, C), minerale (calciu, magneziu), taninuri, pectine, catehine.
Ce proprietăți are păducelul
Principiile active ale păducelului îi conferă proprietăți antioxidante, antiinflamatoare, hipolipemiante, cardiotonice, cardioprotectoare și vasodilatatoare, diuretice. În același timp, remediile naturiste care conțin păducel au efecte calmante, sedative.
În ce afecțiuni e bun păducelul
Această plantă medicinală are o istorie lungă și bogată în fitoterapie. Încă din cele mai vechi timpuri a fost folosită ca remediu în afecțiuni cardiace, pentru că susține sănătatea inimii și a vaselor de sânge, dar și a altor organe și sisteme din corp. Mai exact, păducelul e benefic în:
- Stadiile incipiente de insuficiență cardiacă, angină pectorală, hipertensiune arterială, palpitații. Păducelul poate relaxa mușchii netezi care căptușesc arterele coronare și dilată vasele de sânge, ceea ce duce la scăderea tensiunii.
- Ajută la reducerea colesterolului rău, a trigliceridelor, și scade riscul de instalare a aterosclerozei.
- Stimulează eliminarea apei în exces din țesuturi, prin efectul său diuretic.
- Remediile pe bază de păducel mai pot fi utilizate în stres, anxietate, dar și insomnie, datorită efectelor sale relaxante, calmante.
- Păducelul e de mare ajutor și la menopauză când, din cauza schimbărilor hormonale, apar stări de nervozitate, de agitație, anxietate.
7 remedii naturiste cu păducel
Sub formă de ceaiuri
- Ceai calmant, pentru palpitații și stări de agitație
Persoanele hiperactive, agitate, care au palpitații, tulburări cardiace cu substrat nervos și oscilații ale tensiunii e bine să bea 3-4 căni de ceai calmant pe zi. Pentru potențarea efectului, acest ceai conține, pe lângă păducel, și alte plante medicinale cu efect liniștitor: tei, lavandă, roiniță, valeriană.
- Ceai pentru tensiune mărită
Persoanele diagnosticate cu hipertensiune e necesar să bea un ceai dedicat acestei afecțiuni. Rețeta conține, pe lângă păducel, alte plante cu efect hipotensor, diuretic, sedativ: frunze de măslin, traista ciobanului, talpa gâștii, lavandă.
- Ceai pentru o mai bună circulație cerebrală
Cei care suferă de tulburări circulatorii cerebrale, manifestate prin scăderea puterii de concentrare, a memoriei și atenției, amețeli și dureri de cap, e recomandat să aleagă un ceai pentru circulație cerebrală. Ginkgo biloba, păducelul, sulfina și rozmarinul din compoziția acestui ceai favorizează circulația sângelui la nivel cerebral și susține memoria, odată cu înaintarea în vârstă.
- Ceai bun la menopauză
Rețeta conține, pe lângă păducel, și salvie, crețișoară, fenicul, lavandă, lemn dulce, rozmarin. Sunt plante cu efect calmant, estrogenic, antioxidant, care reduc simptomele neplăcute ale menopauzei (iritabilitatea, nervozitatea, bufeurile, insomniile).
- Ceai pentru un somn liniștit
Prin combinarea păducelului cu passiflora, tei, roiniță, lavandă, mușețel și măghiran, rezultă o rețetă de ceai perfectă seara, înainte de culcare. Plantele cu efect sedativ, calmant, favorizează instalarea pe cale naturală a unui somn odihnitor.
Sub formă de capsule
Pentru efecte mai puternice și mai rapide, plantele de mai sus se pot folosi în cadrul capsulelor naturale. Nu au efecte adverse și se pot administra a la long.
- Pentru normalizarea tensiunii și sănătatea vaselor de sânge
Specialiștii în fitoterapie au combinat, în cadrul capsulelor Fitotensin Forte, păducelul (extract uscat, flori și frunze), cu extract de valeriană, talpa gâștii, vâsc, tarhon, usturoi și uleiuri esențiale de șerlai și bergamot. Toate aceste plante medicinale, atent dozate, au efect vasodilatator coronarian și periferic, cardiotonic. Ajută la reducerea tensiunii arteriale, la creșterea elasticității și rezistenței vaselor de sânge, reduc stările de agitație și iritabilitate, susțin sănătatea cardiovasculară în general.
- Pentru buna funcționare a sistemului cardiovascular
Capsulele Calmocard mențin și ele sănătatea vaselor de sânge, ajută la normalizarea tensiunii arteriale oscilante, favorizează irigarea și transportul de oxigen și de substanțe nutritive către inimă. Astfel, susțin buna funcționare a sistemului cardiovascular. Conțin frunze și flori de păducel, talpa gâștii, valeriană, roiniță și extract uscat de măceșe.
Remediile naturiste cu păducel, alături de un stil de viață sănătos, pot ține sub control o afecțiune cardiovasculară aflată în stadiu incipient, stopându-i evoluția. În stadii mai avansate ale bolii, remediile din plante se folosesc ca adjuvant la tratamentul medicamentos de sinteză, recomandat de medic. Indiferent de situație, fă-ți periodic analize, măsoară-ți tensiunea și ascultă-ți corpul!